Dacă a fost posibil ca matriarha chimiei românești, Elena Ceaușescu, să ajungă doctor inginer al Politehnicii din București și Doctor Honoris Causa al Institutului Politehnic Regal din Londra, și asta fără ajutorul lui Dumnezeu, cum să nu onoreze patriarhul doctor inginer în tămâie (tot chimie) Daniel știința și tehnica românească?

Îți recomandăm ISIS Hristos și apostolușii

Dacă omul lui Dumnezeu, Marian Munteanu, salvează Primăria, de ce să nu salveze și Înaltpreafericirea Sa ingineria? Până vă gândiți, subsemnatul, pentru că știu răspunsul corect, propun și o urmare concretă a miracolului ortodox de astăzi, devenirea Bossului BOR Doctor Honoris Causa al Universității Politehnice București: în holul mare al rectoratului să se ridice o Capelă a Mântuirii Inginerului, unde, înainte de fiecare examen, de matematici speciale, rezistența materialelor, chimie organică și alte chinuri pentru studenții păcătoși, aceștia să se poată ruga fierbinte și să dea acatiste.